PRIMARIA MUNICIPIULUI TIMISOARA
DIRECTIA CĂDIRI, TERENURI ŞI DOTĂRI DIVERSE    			A p r o b a t:
SERVICIUL CLĂDIRI			 					PRIMAR,
Nr. SC2014-4008 /17.02.2014  						     NICOLAE ROBU





REFERAT
privind stabilirea ordinii de prioritate şi a modalitatii de repartizare a locuintelor care vor fi  proprietatea Municipiului Timişoara situate în str. Polonă 19

	Având în vedere faptul că prin Hotărârea Consiliului Local al Municipiului Timişoara nr.  597 din 21.11.2013 s-a aprobat achiziţionarea unor locuinţe aflate în executare la instituţii bancare prin licitaţie publică organizată cu ocazia unor executări silite, au fost achiziţionate  129 de locuinţe în str. Polonă nr. 19, locuinţe care vor fi proprietatea Municipiului Timişoara, se impune stabilirea unor criterii pentru stabilirea ordinii de prioritate în soluţionarea cererilor pentru aceste locuinţe precum şi modalitatea de repartizare a acestora.
 	La Primăria Municipiului Timişoara sunt înscrise un număr de 6078 persoane/familii pe listele de priorităţi întocmite pentru anul 2014, pe categorii de persoane, după cum urmează:
· Listă tineri căsătoriţi: 1859 persoane/familii
· Listă crescuţi la Casa Copilului: 338 persoane/familii
· Listă pensionari: 230 persoane/familii
· Listă evacuaţi: 842 persoane/familii
· Listă cazuri sociale: 2809 persoane/familii.
Luând în considerare numărul mare de solicitări se impune stabilirea de criterii specifice, necesare departajării solicitanţilor, criterii care să departajeze petenţii în funcţie de nevoile actuale ale fiecărei familii, pentru a da şanse reale de obţinere a unei locuinţe şi tinerilor la început de carieră cu studii superioare sau cu formaţie preuniversitară, cu predilecţie în domeniile în care economia, administraţia publică, sănătatea, educaţia şi cultura, au nevoi mai accentuate de forţă de muncă.
	Ca urmare a celor arătate mai sus şi având în vedere prevederile legale, propunem aprobarea Criteriilor Cadru – privind stabilirea ordinii de prioritate în soluţionarea cererilor de locuinţe  şi în repartizarea locuinţelor care vor fi proprietatea Municipiului Timişoara situate în Str. Polonă nr.19, conform ANEXEI nr.1 la prezentul referat.  
	Va fi dată publicităţii structura pe apartamente din acest imobil, iar apoi persoanele interesate care sunt înscrise pe listele de priorităţi ale Primăriei Municipiului Timişoara vor putea opta pentru atribuirea unei locuinţe în acest imobil.
Solicitarile/cererile privind repartizarea de locuinte în str. Polonă nr.19 vor fi înregistrate în ordinea primirii la Serviciul Relaţionare Directă cu Cetăţenii si vor fi însoţite obligatoriu de documentele necesare îndeplinirii criteriilor de acces  stabilite prin Criteriile Cadru din Anexa nr.1 la prezentul referat. Pentru Criteriile de ierarhizare stabilite prin punctaj solicitanţii vor depune acte doveditoare (justificative) care vor fi comunicate publicului odată cu structura pe apartamente a imobilului care urmează să fie repartizat.
Analizarea solicitărilor, stabilirea punctajului şi întocmirea listei de priorităţi se va face prin grija Serviciului Clădiri - Compartimentul Locuinţe şi Garaje din cadrul Direcţiei Clădiri, Terenuri şi Dotări Diverse, luând în considerare Criteriile Cadru din Anexa nr.1 la prezentul referat.

Punctajele se vor calcula prin însumarea punctelor atribuite pentru fiecare criteriu de departajare a solicitantilor de locuinte. 
Repartizarea locuintelor din str. Polonă nr.19 va fi făcuta în ordinea de prioritate nou stabilită, de catre Comisia de repartizare a locuinţelor aprobată prin Hotărârea Consiliului Local al Municipiului Timisoara nr. 17 din 26.06.2012 şi modificată prin Hotărârea Consiliului Local al Municipiului Timisoara nr. 93 din 26.02.2013.
Locuinţele care vor deveni disponibile pe perioada exploatării se vor atribui în aceleaşi condiţii arătate mai sus, lista de priorităţi putând fi completată/modificată, în funcţie de disponibilităţile care intervin în timp şi de numărul cererilor care se vor înregistra pentru aceste locuinţe. Modificarea listei se va face numai atunci cînd Comisia de repartizare a locuinţelor va hotărâ şi cu aprobarea Primarului Municipiului Timişoara.
Totodată propunem aprobarea Contractului de închiriere pentru aceste locuinţe conform ANEXEI nr.2 la prezentul referat.
Închirierea acestor locuinţe se va face pe un an de la data repartizării, cu posibilitatea prelungirii succesive a acestuia pe perioade de câte un an, la cererea scrisă a titularului de contract şi numai dacă acesta mai îndeplineşte condiţiile de acces la locuinţă, condiţii cuprinse la punctual A din Criteriile Cadru din ANEXA nr.1 de la prezentul referat. 
Chiria va fi calculată conform O.U.G. nr.40/1999, Legea 241/2001 şi H.G. nr. 310/2007.

